เชลซี ถึงไทยเช้าวันนี้ รอดวลแข้ง ไทยแลนด์ ออลสตาร์ 
ทีมเชลซี จะเดินทางมาถึงประเทศไทยช่วงเช้าวันที่ 28 พ.ค. นี้ เพื่อเตรียมลงฟาดแข้งฟุตบอลนัดพิเศษกับ ไทยแลนด์ ออลสตาร์ ในวันที่ 30 พ.ค. โดยก่อนหน้านั้นเตรียมเปิดคลินิกสอนฟุตบอลเยาวชน และให้เยาวชน 3 จังหวัดชายแดนภาคใต้ชมการฝึกซ้อมอีกด้วย,ความเคลื่อนไหวศึกฟุตบอลนัดพิเศษ เดอะ สิงห์ เชลซี เอฟซี เซเลเบรชั่น แมตช์, ไทยแลนด์ 2015 ซึ่ง สิงโตน้ำเงิน เชลซี แชมป์พรีเมียร์ลีก อังกฤษ ฤดูกาล 2014-15 ที่นำทีมโดย เดอะ แฮปปี้วัน โชเซ มูรินโญ กุนซือสมองเพชร พร้อมด้วยนักเตะชุดใหญ่ เดินทางมาฉลองแชมป์ร่วมกับแฟนแฟนๆ ฟุตบอลชาวไทยอย่างใกล้ชิดเป็นประเทศแรกในโลก ระหว่างวันที่ 28-30 พ.ค.นี้ และมีคิวดวลแข้งกับ ไทยแลนด์ ออลสตาร์ ในวันเสาร์ที่ 30 พ.ค. ที่สนามราชมังคลากีฬาสถาน หัวหมาก,สำหรับรายละเอียดการเดินทางมาเยือนไทยในครั้งนี้ ประกอบด้วย วันพฤหัสบดีที่ 28 พฤษภาคม เชลซี จะถึงเมืองไทยในเวลา 08.45 น. เที่ยวบินที่ ARN86B  ที่สนามบินดอนเมือง โดยมีคณะผู้บริหารจากสิงห์ และ ไอ-สปอร์ต ให้การต้อนรับ ก่อนจะเข้าพักที่โรงแรมแชงกรี-ลา จากนั้นในเวลา 13.30 น.จะมีการแถลงข่าวอย่างเป็นทางการที่ห้องบอลรูม ชั้น 3 ของโรงแรมแชงกรี-ลา,จากนั้นในวันศุกร์ที่ 29 พฤษภาคม จะมีการเปิดคลินิกสอนเยาวชน สิงห์ เชลซี เอฟซี ฟุตบอล คลินิก ในช่วงเช้า เวลา 10.00-12.00 ที่สนามฟุตบอลสิงห์ ฟุตบอล ปาร์ค เมืองทองธานี จากนั้นเวลา 18.00 น. นักเตะสิงห์บลูส์ ลงทำการฝึกซ้อม (Close Training) ที่สนามราชมังคลากีฬาสถาน หัวหมาก โดยได้เปิดโอกาสให้น้องๆ เยาวชนจาก 3 จังหวัดชายแดนภาคใต้ ที่สิงห์พามาร่วมสัมผัสบรรยากาศการฝึกซ้อมอย่างใกล้ชิด ,ทั้งนี้ เชลซี จะลงฟาดแข้งกับ ไทยแลนด์ ออลสตาร์ ในวันเสาร์ที่ 30 พฤษภาคมนี้ เวลา 18.00 น. ซึ่งกิจกรรมบริเวณแฟนโซนหน้าสนาม จะเริ่มตั้งแต่เวลา 13.00 น. เป็นต้นไป จากนั้นเวลา 15.00 น. เริ่มเปิดให้ผู้ชมเข้าสนาม และหลังจากเสร็จสิ้นการแข่งขันคณะนักเตะและสตาฟฟ์โค้ชสโมสรฟุตบอลเชลซี จะเดินทางต่อไปยังออสเตรเลีย ทันที ในเวลา 22.00 น.ที่สนามบินดอนเมือง เที่ยวบิน ARN 88C
ทีมเชลซี จะเดินทางมาถึงประเทศไทยช่วงเช้าวันที่ 28 พ.ค. นี้ เพื่อเตรียมลงฟาดแข้งฟุตบอลนัดพิเศษกับ ไทยแลนด์ ออลสตาร์  ในวันที่ 30 พ.ค. โดยก่อนหน้านั้นจะเปิดคลินิกสอนฟุตบอลเยาวชนอีกด้วย
พรีเมียร์ลีก,เชลซี,ไทยแลนด์ ออลสตาร์,ข่าวกีฬา,ข่าว,ไทยรัฐออนไลน์